GETTY IMAGES Afg‘onistonda 2016 yili ko‘knori yetishtiriladigan maydonlar hajmi 10 foizga oshgan. Bunga ob-havo sharoitlari qulay kelgani hamda xalqaro miqyosda narkotik moddalar savdosiga qarshi kurash ishlari ko‘lami pasaygani sabab bo‘ldi. Bu haqda BMT hisobotida keltirilgan. AFP agentligi xabariga ko‘ra, buning ortida opium yetishtirilishi hajmi 43 foizga oshadi. «Bu yilda o‘tgan yilning shu vaqti bilan solishtirganda haydalgan maydonlar 10 foizga ko‘p. Bu miqdor 183 ming gektardan 201 ming gektarga ortgan», — degan Afg‘oniston narkotikka qarshi kurash vaziri Salomat Azimiy. 2014 yilda Afg‘onistonda opium yetishtirish hajmi rekord darajada ortgandi.